CELEX: 32014R0860
Language: ro
Date: 2014-08-05 00:00:00
Title: Regulamentul de punere în aplicare (UE) nr. 860/2014 al Comisiei din 5 august 2014 privind clasificarea anumitor mărfuri în Nomenclatura combinată

8.8.2014   
            
            
               RO
            
            
               Jurnalul Oficial al Uniunii Europene
            
            
               L 235/7
            
         REGULAMENTUL DE PUNERE ÎN APLICARE (UE) NR. 860/2014 AL COMISIEI
   din 5 august 2014
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codul NC indicat în coloana 2, pe baza motivelor care figurează în coloana 3 a tabelului menționat anterior.
            
         
               (4)
            
            
               Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 12 alineatul (6) din Regulamentul (CEE) nr. 2913/92 al Consiliului (2), a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului Codului vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a tabelului menționat.
   Articolul 2
   Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 12 alineatul (6) din Regulamentul (CEE) nr. 2913/92, timp de trei luni de la data intrării în vigoare a prezentului regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 august 2014.
      
         
            Pentru Comisie,
         
         
            pentru președinte
         
         Martine REICHERTS
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (JO L 302, 19.10.1992, p. 1).
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Produs format dintr-un disc luminos (un frisbee luminos) și dintr-un sistem manual de lansare cu o coardă retractabilă, din material plastic. Discul conține LED-uri alimentate de baterii.
                  Discul luminos se lansează în aer prin tragerea corzii și poate fi propulsat până la o distanță de 20 m înainte de a ateriza.
                  Este un produs care se utilizează ca jucărie zburătoare, cu elice.
                  A se vedea imaginea (1)
                  
               
               
                  9503 00 95
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate, precum și pe baza textului de la codurile NC 9503 și 9503 00 95.
                  Ea rezultă din caracteristicile obiective ale produsului, care este destinat utilizării ca jucărie zburătoare cu elice și nu ca articol sau echipament pentru jocul în aer liber asociat cu practicarea unor activități fizice. Produsul nu este comparabil cu un frisbee, în sensul notelor explicative la Nomenclatura combinată, subpoziția 9506 99 90, care este folosit în jocurile de aruncare și prindere. Clasificarea la poziția 9506 ca articol sau echipament pentru jocuri în aer liber este, așadar, exclusă.
                  Prin urmare, produsul trebuie clasificat la codul NC 9503 00 95 ca altă jucărie din material plastic.
               
            
         (1)  Imaginea are un caracter strict informativ.